Diari Oficial de la Generalitat Valenciana


Sumari del DOGV 8865, del 24-07-2020 (2020/5746)

RESOLUCIÓ de 13 de juliol de 2020, de la Conselleria d'Hisenda i Model Econòmic per la qual s'accepta la cessió gratuïta, mitjançant mutació demanial, d'una parcel·la de 275 m² de superfície, situada al carrer Germanes Mas, de Vilafamés, per a destinar-la a la construcció d'un consultori auxiliar.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8865

Data del DOGV
:   24-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5746


Data del document
:   13-07-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 13 de juliol de 2020, de la Conselleria d'Hisenda i Model Econòmic per la qual s'accepta la cessió gratuïta, mitjançant mutació demanial, d'una parcel·la de 275 m² de superfície, situada al carrer Germanes Mas, de Vilafamés, per a destinar-la a la construcció d'un consultori auxiliar. [2020/5746]  
L'Ajuntament de Vilafamés, en acord plenari d'11 de juny de 2020, va acordar la cessió gratuïta en la Generalitat, mitjançant mutació demanial, d'una parcel·la de 275 m² de superfície, situada al carrer Germanes Mas, de Vilafamés, per a destinar-la a la construcció d'un consultori auxiliar.  
La Direcció General de Règim Econòmic i Infraestructures de la Conselleria de Sanitat Universal i Salut Publica, mitjançant escrit de 29 de juny de 2020, ha proposat l'acceptació de la cessió.  
La cessió es realitza segons el que es disposa en l'article 37 de la Llei 14/2003, de 10 d'abril, de patrimoni de la Generalitat i la disposició addicional onze de la citada llei que regula la mutació demanial.  
Segons aquest article 37: «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li'n la titularitat, quan resulten necessàries per al compliment de les seues finalitats. L'administració adquirent mantindrà la titularitat del bé mentre continue afectat a l'ús o servei públic que motivà la mutació i, per tant, conserva el seu caràcter demanial. Si el bé o dret no fos destinat a l'ús o servei públic o deixara de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions».  
L'article 44 de la citada Llei 14/2003 estableix, al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Publica, a què en correspon l'administració, defensa i conservació.  
  
En conseqüència, amb base en els citats articles de la Llei 14/2003, de 10 d'abril, de patrimoni de la Generalitat, i en ús de les atribucions conferides per la legislació vigent, resolc:  
  
Primer  
Acceptar la cessió gratuïta realitzada per l'Ajuntament de Vilafamés mitjançant mutació demanial, d'una parcel·la de 275 m² de superfície, situada al carrer Germanes Mas, número 10, de Vilafamés, que confronta: nord, carrer Germanes Mas; sud, carrer germanes Mas; est, parcel·les situades en avinguda Fabián Ribes, número 7, i carrer Germanes Mas, número 8; i oest, carrer Germanes Mas.  
Consta inscrit en el Registre de la propietat de Castelló 3 al tom 1576, llibre 96, foli 107, finca 7940, inscripció: 1a.  
Referència cadastral: 1481711NX0905L5726UK  
L'immoble s'accepta lliure de càrregues i al corrent de qualsevol despesa.  
  
Segon  
La cessió gratuïta realitzada per l'Ajuntament de Vilafamés s'efectua amb la condició de destinar l'immoble a la construcció d'un consultori auxiliar. La Generalitat mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o dret no fos destinat a l'ús o servei públic o deixara de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions.  
Tercer  
L'Ajuntament de Vilafamés es compromet d'eliminar, a costa seua, qualsevol obstacle que puga impedir o entrebancar l'execució del projecte previst, fent constar expressament que el terreny que és objecte de cessió ja té la condició de solar.  
  
Quart  
L'immoble acceptat haurà d'incorporar-se a l'Inventari general de béns i drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Publica, a què corresponen les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la propietat i en el cadastre.  
  
  
Cinqué  
Notificar la present resolució a l'ajuntament cedent així com a la Conselleria de Sanitat Universal i Salut Publica, i fer-ne la publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 13 de juliol de 2020.- El conseller d'Hisenda i Model Econòmic: Vicent Soler i Marco.